**Nitriansky samosprávny kraj**

Nitriansky samosprávny kraj, Rázusova 2A Nitra,

zastúpený Ing. Branislavom Becíkom, PhD., predsedom Nitrianskeho samosprávneho kraja

**vyhlasuje**

**VÝBEROVÉ KONANIA**

**na obsadenie funkcií riaditeľov :**

1. Tekovského múzea v Leviciach, Sv. Michala 40, 934 69 Levice
2. Tribečského múzea v Topoľčanoch, Krušovská 291/1, 955 01 Topoľčany

**na päťročné funkčné obdobie :**

**Kvalifikačné predpoklady:**

* vysokoškolské vzdelanie II. stupňa
* 5 rokov praxe v oblasti kultúry alebo 3 roky riadiacej praxe

**Iné požiadavky:**

* bezúhonnosť
* znalosť predpisov v príslušnej oblasti
* organizačné a riadiace schopnosti
* štruktúrovaný dokument obsahujúci najmä, nie však výlučne prezentáciu ekonomického, personálneho a programového rozvoja organizácie na najbližšie 3 roky (predpokladané príjmy, výdavky, plánované akcie, podujatia, prípadné personálne opatrenia a iné), ďalej len prezentácia „projektu rozvoja organizácie“
* znalosť štátneho jazyka

**Zoznam požadovaných dokladov:**

* prihláška do výberového konania
* profesijný životopis
* úradne overený doklad o dosiahnutom vzdelaní
* čestné vyhlásenie o riadiacej praxi alebo odbornej praxi
* čestné vyhlásenie o bezúhonnosti
* projekt rozvoja organizácie

**Doplňujúce informácie pre uchádzačov :**

Platové podmienky sú určené podľa zákona č. 553/2003 Z .z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, funkčný plat bude stanovený vo výške min. 1 350,00 €.

Uchádzač, ktorý spĺňa vyššie uvedené predpoklady (požiadavky) a predloží požadované doklady bude pozvaný na výberové konanie najmenej sedem dní pred jeho začatím s uvedením dátumu, miesta a hodiny výberového konania, pozvánka bude zaslaná e-mailom.

Požadované doklady doručte najneskôr **do 7. októbra 2025 do 14.00 hod.** do podateľne Úradu Nitrianskeho samosprávneho kraja v uzatvorenej obálke s označením **NEOTVÁRAŤ „Výberové konanie + názov príslušnej organizácie“** na adresu :

Úrad Nitrianskeho samosprávneho kraja

oddelenie riadenia ľudských zdrojov a PaM

Rázusova 2A

949 01 Nitra

Za dátum podania sa považuje dátum uvedený na odtlačku poštovej pečiatky alebo na pečiatke podateľne vyhlasovateľa výberového konania.

 Ing. Branislav Becík, PhD.

 predseda

 Nitrianskeho samosprávneho kraja